Document ID: /roh_data/filtered/fineweb-2-filterrobots_roh.jsonl.gz/46622

Las autoritads svizras online
La taglia sin immobiglias, numnada er taglia funsila u taglia sin bains immobigliars, è ina taglia chantunala u communala sin la proprietad funsila. Ella sto vegnir pajada da las persunas natiralas e da las persunas giuridicas ch'èn proprietarias resp. giudidras d'ina immobiglia ch'è inscritta en il register funsil.
Per regla vegn ella calculada sin l'entira valur fiscala da l'immobiglia, pia senza resguardar ils debits che engrevgeschan quella. Il bain immobigliar sto vegnir suttamess a la taglia al lieu, nua che l'object sa chatta, tuttina nua ch'il proprietari ha ses domicil.
Tscherts chantuns (ZH, SZ, GL, ZG, SO, BL ed AG) renunzian d'incassar questa taglia. Ils ulteriurs chantuns han differents sistems. Per ulteriurs detagls contactai per plaschair l'administraziun fiscala da Voss chantun.